Gandia va acollir ahir la reunió de la Comissió Territorial de la Safor del Consell de Participació Social del COR
26 febrer 2020

## Gandia va acollir ahir la reunió de la Comissió Territorial de la Safor del Consell de Participació Social del COR26 febrer 2020Última actualització: 14 juliol 2025

![](../gestion/img/_AO_8740-copia.jpg)  
  

L'ajuntament de Gandia va acollir ahir una reunió de la Comissió Territorial de la Safor del Consell de Participació Social del COR, a la qual han assistit alcaldes i regidors de la comarca i representants de diversos col·lectius ciutadans, on va estar representada Gandia pel regidor delegat de Serveis Bàsics, **Miguel Ángel Picornell**.

El motiu de la convocatòria ha estat presentar el Pla de Gestió del Consorci i la seua adequació al que estableix el PIRCV (Pla Integral de Residus de la Comunitat Valenciana) que contempla la construcció de quatre plantes de tractament de bio residus. Dues instal·lacions de mitjana escala a les comarques de la Vall d'Aiora i la Canal de Navarrés i dues de mitjana-gran escala a la Vall d'Albaida-la Costera i la Safor.

La ubicació d'aquestes plantes està condicionada per una sèrie de paràmetres: espais naturals protegits, incompatibilitats urbanístiques, cursos fluvials i zones de servitud, zones amb riscos naturals o terrenys amb pendents acusats, entre d'altres.

El Consell de Participació Social és la representació social i política de les cinc comarques que conformen el Consorci de Residus V5 i que naix amb la necessitat d'obrir i apropar la institució a la ciutadania, fent-la partícip de les decisions que es prenen. L'objectiu és aconseguir la vertebració territorial, que permeta el diàleg i el consens social i polític en matèria de gestió de residus.